אלייז'ה סטיוארט

אלייז'ה סטיוארט (באנגלית: Elijah Stewart; נולד ב-14 בנובמבר 1995) הוא כדורסלן אמריקאי המשחק בעמדת הסמול פורוורד בהפועל אילת מליגת העל בכדורסל. סטיוארט שיחק כדורסל מכללות באוניברסיטת דרום קליפורניה, בה סיים כמלך השלשות בקריירה עם 245. בשנתו הראשונה בקבוצה העמיד ממוצעים של 6.4 נקודות ו-2.4 ריבאונדים למשחק, וב-11 במרץ 2015, ברבע גמר הטורניר האזורי של Pac-12, קלע שיאי קריירה של 27 נקודות ו-6 שלשות בניצחון 67–64 על אוניברסיטת אריזונה סטייט. בעונתו השנייה שיחק סטיוארט בכל 34 המשחקים והעמיד ממוצעים של 9.8 נקודות ו-3.6 ריבאונדים למשחק. בעונת 2015/16 השווה פעמיים את שיא הקריירה שלו, 27 נקודות, מול לאפייט ב-23 בדצמבר וחמישה משחקים לאחר מכן, ב-9 בינואר, אז קלע גם זריקת עונשין מנצחת במשחק בן ארבע ההארכות מול אוניברסיטת אריזונה. בעונתו השלישית העמיד סטיוארט ממוצעים של 12.3 נקודות ו-3.9 ריבאונדים למשחק, וכבר במשחקו הראשון שבר את שיא הקריירה שלו עם 30 נקודות מול מונטנה. בסיבוב הראשון בטורניר אליפות המכללות בכדורסל 2017 קלע 22 נקודות כולל סל ניצחון מול SMU. לאחר סיום העונה הכריז על מועמדותו לדראפט ה-NBA ‏2017, אך לבסוף ויתר עליה וחזר ל-USC. בעונתו הרביעית והאחרונה רשם סטיוארט ממוצעים של 11.7 נקודות ו-3.0 ריבאונדים למשחק, וסיים שני בקבוצה עם 21 חסימות בעונה. לאחר שלא נבחר בדראפט ה-NBA ‏2018 חתם סטיוארט על חוזה אימונים ל-10 ימים עם אינדיאנה פייסרס, ושיחק עימה בליגת הקיץ של ה-NBA. הוא נחתך מסגל הקבוצה ב-11 באוקטובר 2018 וצורף לקבוצת ליגת הפיתוח שלה, פורט ויין מאד אנטס, בה העמיד ממוצעים של 4.1 נקודות ו-1.1 ריבאונדים. ב-22 בינואר 2019 הועבר סטיוארט בטרייד מהמאד אנטס לוויסקונסין הרד, אך לא הרשים במדיה וב-8 במרץ שוחרר. לאחר מכן חתם בסטוקטון קינגס, בה שיחק בשלושה משחקים בלבד. ב-20 באוגוסט 2019 חתם סטיוארט בהלסינקי סיגאלס מהקוריסליגה הפינית, בה העמיד ממוצעים של 18 נקודות ו-5.2 ריבאונדים למשחק. ב-15 ביולי 2020 חתם בשלונסק ורוצלב מליגת העל הפולנית בכדורסל. ב-29 בספטמבר קלע שיא קריירה של 33 נקודות ב-17 דקות בלבד בניצחון 107–75 על סטארוגארד גדנסקי. במשחק השלישי והמכריע בסדרה על המקום השלישי קלע סל ניצחון על לגיה ורשה והביא לקבוצתו את מדליית הארד. בעונה זו העמיד ממוצעים של 15.1 נקודות ו-4.2 ריבאונדים. ב-6 באוגוסט 2021 חתם סטיוארט בקלוז'-נאפוקה מהליגה הרומנית וליגת האלופות בכדורסל, במדיה זכה באליפות רומניה ונבחר לחמישיית העונה השנייה בליגת האלופות לעונת 2021/2022. ב-19 ביולי 2022 חתם בנאפולי באסקט מהסרייה א' האיטלקית, במדיה העמיד ממוצעים של 11.4 נקודות ו-2.7 ריבאונדים למשחק. ב-29 ביולי 2023 חתם סטיוארט בהפועל אילת מליגת העל בכדורסל. ב-4 בדצמבר, במשחקו הראשון בישראל, קלע 30 נקודות בהפסד 81–91 לבני הרצליה, וב-18 בפברואר 2024 השווה שיא קריירה זה בניצחון 96–93 על אותה הרצליה. סטיוארט משחק מאז 2021 בקבוצת Enemies בליגת הכדורסל 3x3 האמריקאית BIG3, ואף זכה עימה באליפות בעונת 2023. אלייז'ה סטיוארט, ברשת החברתית אקס (טוויטר) אלייז'ה סטיוארט, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר פיב"א פרופיל, באתר מנהלת ליגת העל בכדורסל פרופיל, באתר BIG3 פרופיל, באתר BIG3 פרופיל, באתר אוניברסיטת דרום קליפורניה Elijah Stewart declares for NBA draft but leaves door open for return, לוס אנג'לס טיימס, ‏11 באפריל 2017 Spurs target Villanova’s Spellman, others for workouts, San Antonio Express-News, ‏14 ביוני 2018 Pacers: Elijah Stewart Signs Exhibit 10 deal with Indiana, CBS Sports, ‏16 ביולי 2018 Pacers Announce 2018 Training Camp Roster, אינדיאנה פייסרס, ‏21 בספטמבר 2018 Elijah Stewart: Waived by Pacers, CBS Sports, ‏11 באוקטובר 2018 פרופיל, באתר ליגת הפיתוח של ה-NBA סטטיסטיקות, באתר Proballers Elijah Stewart signs at Slask, Eurobasket.com, ‏15 ביולי 2020 סיקור המשחק, באתר Proballers Elijah Stewart joins U-BT Cluj-Napoca, ספורטנדו, ‏6 באוגוסט 2021 Star Lineup revealed, Bortolani Best Young Player, ליגת האלופות בכדורסל, ‏7 במאי 2022 Gevi Napoli Basket signs Elijah Stewart, ספורטנדו, ‏19 ביולי 2022 "מייצג את החזון": סטיוארט חתם בהפועל אילת, באתר ONE‏, 29 ביולי 2023 ניצחון ראשון העונה: בני הרצליה גברה על אילת, באתר ONE‏, 4 בדצמבר 2023 יוריצה וקיבל: אילת הרשימה עם 93:96 על הרצליה, באתר ONE‏, 18 בפברואר 2024 2023 BIG3 Championship Recap, ליגת BIG3, ‏27 באוגוסט 2023